|  |  |
| --- | --- |
| **RAPORTI I VLERËSIMIT TË NDIKIMIT**  |  |
| **EMËRTIMI I PROPOZIMIT TË POLITIKËS**  | Projektligj “Për përmirësimin e zonave të biznesit” |
| **MINISTRIA UDHËHEQËSE**  | Ministria e Financave dhe Ekonomisë |
| **FAZA E POLITIKËS/VLERËSIMIT TË NDIKIMIT** | Zhvillim |
| **BURIMI I PROPOZIMIT TË POLITIKËS** | I brendshëm  |
| **DIREKTIVË/RREGULLORE E BE-së**  | Jo e zbatueshme |
| **PUBLIKIMET DHE STRATEGJITË E LIDHURA** | Strategjia e Zhvillimit të Biznesit dhe Investimeve për Vitet 2014-2020, e miratuar me Vendim të Këshillit të Ministrave nr. 635, datë 1.10.2014; |
| **DATA E KONSULTIMIT PUBLIK** | 23.01.2019 |
| **DATA E VLERËSIMIT TË NDIKIMIT**  | 15.05.2019 |
| **A E KA SHQYRTUAR KRYEMINISTRIA VLERËSIMIN E NDIKIMIT?** **NËSE PO, JEPNI DATËN E SHQYRTIMIT** | Po 01.07.2019 |
| **NUMRI I VLERËSIMIT TË NDIKIMIT** | 2019 – MFE- 11 |
| **TE DHËNA KONTAKTI** **(EMRI, E-MAIL, NUMRI I TELEFONIT TË PERSONIT TË KONTAKTIT)** | Irida BarkajIrida.barkaj@financa.gov.alTel: +355693692886Arvid UruciArvid.uruci@financa.gov.alTel: +355692441155 |
|  |
| **PJESA 1: PËRMBLEDHJE EKZEKUTIVE** **(Maksimumi 2 faqe)** |
| **PËRKUFIZIMI I PROBLEMIT***Cili është problemi në shqyrtim dhe cilat janë shkaqet e tij? Pse është e nevojshme ndërhyrja qeverisë?* Konsumi i mallrave dhe shërbimeve në qytete është gjithmonë e më i vogël. Njerëzit kanë nevojë për një nxitje konsumi. Disa nga nxitjet e konsumit të identifikuara janë shërbime më cilësore publike (pastrim, siguri, ndriçim, këmbësorizim, gjelbërim, etj.) dhe private (produkte më cilësore për t’u blerë/shërbyer, varietet në produktet e ofruara, etj). Gjithashtu në vendin tonë identifikohet mos qëndrueshmëria dhe mirëmbajtja e pamjaftueshme e investimeve publike në qendrat historike, turistike dhe tregtare të qyteteve dhe fshatrave. Kjo për faktin edhe të mos përfshirjes së komunitetit të bizneseve që përfitojnë nga këto investime.Një nga mënyrat që vendet perëndimore e kanë nxitur rritjen e konsumit nëpër qytete është zhvillimi i zonave të përmirësimit të biznesit (BID).Zonë për Përmirësimin e Biznesit (‘BID’) është një koncept inovator që ka fituar terren në planifikimin e qyteteve perëndimore për sa i përket vetë organizimit dhe vetë rregullimit të bizneseve, duke përcaktuar zona të veçanta ku bizneset vetë organizohen me synimin për një menaxhim më cilësor të zonës BID në lidhje me shërbimet publike bazë të ofruara dhe për shërbime shtesë që mundësohen nga ky vetë organizim sipas konceptit BID. Aktualisht, në Bashkitë Berat, Korçë, Krujë, Shkodër, Tiranë, Gjirokastër dhe Vlorë, po zbatohen projektet “Business Improvement District - BID” ose “Zonë për Përmirësimin e Biznesit”, në marrëveshje me AADF dhe në këtë marrëveshje janë përfshirë katër elemente kyçe:* Përmirësim infrastrukturor;
* Zhvillim i sipërmarrjes nëpërmjet vetë organizimit të biznesit;
* Zhvillim i lidershipit nëpërmjet shoqatës së BID (partneritet publik privat);
* Mbështetje për kulturën dhe ekoturizmin.

AADF (Fondacioni Shqiptaro-Amerikan për Zhvillim) ka bërë një studim/analizë tregu dhe është identifikuar se ky model është i mundur në kontekstin shqiptar dhe se bizneset që organizohen në BID kanë përfitime të drejtpërdrejta veçanërisht në rritjen e qarkullimit dhe rritjen e cilësisë së shërbimit për konsumatorët për shkak të një infrastrukture më të mirë komunitare që ofrohet në zonat BID. Ndërhyrja e qeverisë është e nevojshme për rigjallërimin e zonave të biznesit në qendra urbane dhe rurale, duke lehtësuar zhvillimin e tyre, rritjen ekonomike dhe zhvillimin e qëndrueshëm në zonat përkatëse ku ka përqendrim të lartë të biznesit të vogël. Ky model është i përshtatshëm për t’u përdorur për të siguruar qëndrueshmërinë dhe mirëmbajtjen e investimeve publike në qendrat historike, turistike dhe tregtare të qyteteve dhe fshatrave, duke mundësuar përfshirjen e komunitetit të bizneseve që përfitojnë nga këto investime.  |
| **OBJEKTIVAT***Cilat janë objektivat dhe efektet e synuara të propozimit?*Objektivat e propozimit janë:1. Të krijohet një mekanizëm ku Poseduesit e Njësive Tregtare të cilat përdoren për qëllime biznesi të nxiten të marrin pjesë në procesin e zhvillimit të qëndrueshëm të Zonës BID nëpërmjet kontributeve private të cilat përdoren për shërbime shtesë për bizneset në Zonën BID përkatëse, si dhe për përmirësime të pasurisë publike;
2. Të konsolidojë dhe zhvillojë përtëritjen urbane të qyteteve duke njohur nevojat unike dhe sfidat e përbashkëta me të cilat përballen biznese me karakteristika lokale të ndryshme;
3. Të lehtësohet identifikimi i zonave gjeografike të caktuara për të përmirësuar dhe shtuar ofrimin e shërbimeve bashkiake brenda tyre;
4. Të përcaktohen në mënyrë të qartë kushtet sipas të cilave krijohet një BID dhe të sigurohet që Poseduesit e Njësive Tregtare brenda zonave të propozuara BID të jenë të përfshirë plotësisht në proceset përkatëse, duke lehtësuar kështu pjesëmarrjen e tyre në çështjet e zonës dhe të qytetit.
 |
| **OPSIONET E POLITIKAVE***Cilat janë opsionet kryesore të politikave, duke përfshirë mënyrat ndaj rregullimit? Duhet të bëni krahasimin e avantazheve/përfitimeve kryesore dhe të dizavantazheve/kostove të opsioneve të mundshme. Duhet të përcaktoni detajet në lidhje me opsionin e preferuar.*Opsionet e diskutuara janë:**Opsioni 0 (status quo):** të vijohet me kuadrin ekzistues ligjor. Kuadri ekzistues ligjor përbëhet nga: Kodi Civil i Republikës së Shqipërisë, Ligji për Organizatat Jofitimprurëse, Ligji për Vetëqeverisjen Vendore dhe VKM nr. 1096 datë 28.12.2015 “Për miratimin e rregullave, kushteve e procedurave për përdorimin dhe menaxhimin e hapësirës publike”, ku zonat për zhvillimin e biznesit (BID) janë një nga instrumentet për krijimin e infrastrukturës dhe hapësirës publike. Edhe pse BID përmendet ne kuadrin ligjor ekzistues, nuk ka asnjë procedure apo rregulla te përcaktuara për krijimin dhe funksionimin e tyre. **Opsioni 1**: Hartimi i një ligji të ri. **Opsioni 2**: Te hartohen marrëveshje mirëkuptimi ndërmjet bashkisë dhe bizneseve të një zone të caktuar. Në projektet e zbatuara deri tani në Bashkitë Berat, Korçë, Krujë, Shkodër, Tiranë, Gjirokastër dhe Vlorë, krahas miratimit nga Këshilli Bashkiak të hapësirës gjeografike që përbën zonën BID, BID-et kanë funksionuar në bazë të marrëveshjeve të mirëkuptimit të nënshkruara ndërmjet AADF dhe bashkive përkatëse, e më pas organizimit të bizneseve të zonës në shoqata në bazë të ligjit për organizatat jofitimprurëse, ku bashkia dhe AADF marrin pjesë si anëtarë te shoqatës.  |
| **ANALIZA E NDIKIMEVE***Cilat janë ndikimet e opsionit të preferuar? Kjo duhet të përfshijë ndikimet me vlerë monetare të përcaktuar dhe ndikimet pa vlerë monetare të përcaktuar mbi buxhetin dhe bizneset.* Sot në Shqipëri janë të zbatuar disa projekte sipas modeleve BID (në disa raste TID – Tourism Improvement Districts – njëlloj me BID) dhe ndikimi i tyre i menjëhershëm është ndjerë jo vetëm tek rritja e xhiros ditore të bizneseve, rritja e numrit të vizitorëve, rritja e numrit të të punësuarve, por edhe tek rritja e vlerës së pronës dhe dëshirës së bizneseve për të investuar më shumë. Ndërsa deri më sot projektet BID janë zbatuar nëpërmjet marrëveshjeve të mirëkuptimit me Bashkinë dhe AADF, përfitimet e Opsionit 1, të preferuar, lidhen me:* krijimin e BID-eve të reja sipas procesit të krijimit dhe funksionimit të BID të parashikuar nga projektligji i propozuar;
* ofrimin e një procesi transparent dhe demokratik të krijimit të BID-eve dhe ofrimin e mundësisë bizneseve të përfshira për t’u shprehur lidhur me të;
* sigurimin e qëndrueshmërisë së BID-eve nëpërmjet një marrëveshje operacionale të lidhur me Bashkinë përkatëse, e cila parashikon mbështetjen financiare të bashkisë, dhe kuotave BID që do të paguhen nga njësitë tregtare në zonë;
* përfshirjen aktive të komunitetit të biznesit, qoftë duke vepruar si propozues për krijimin e BID, por edhe në monitorimin e zbatimit të planit të biznesit të parashikuar për BID dhe lobimin ndaj Bashkisë për shërbime më të mira.

Nëse nuk do të ndërmerrej Opsioni 1, risku është që pa iniciativën e një donatori tjetër si AADF, të mos ndërmerren iniciativa të tjera për krijimin e BID-eve. Në dy bashki, Tiranë dhe Shkodër, ka plane për krijimin e BID-eve të reja në zona të tjera të këtyre qyteteve. Bashkia Tiranë ka parashikuar krijimin e dy BID-eve të reja (BID Kombinat dhe TID Kinostudio) në Strategjinë e Zhvillimit të Qëndrueshëm të Bashkisë Tiranë 2018-2022, ndërsa Bashkia Shkodër ka parashikuar në buxhetin e saj krijimin e një zone të re BID. Pa miratimin e projektligjit, këto Bashki (dhe as bashki të tjera në të ardhmen) nuk disponojnë bazën e duhur ligjore për të kryer një proces transparent dhe të qëndrueshëm, ku vetë njësitë tregtare të kenë të drejtën të votojnë për krijimin e BID-it. Për më tepër, do të ishte e vështirë për Bashkinë të imponojë detyrimin për kontributin e njësive tregtare nëpërmjet pagesës së një kuote BID dhe barra financiare do të mbartej nga bashkia përkatëse. Përfshirja e bizneseve gjatë gjithë jetëgjatësisë së BID, që nga krijimi deri në përfundimin e tij, është elementi që e bën të suksesshëm këtë model. Për më tepër, kryerja e një procesi ligjor për krijimin e BID dhe formalizimi i marrëdhënieve të tij me Bashkinë e bëjnë më të qëndrueshëm dhe të pandikushëm nga ndryshimet politike.  |
| **ARSYETIMI I OPSIONIT TË PREFERUAR** *Shpjegoni arsyet për zgjedhjen e opsionit të preferuar. Ju lutemi jepni nëse është e mundur koston dhe përfitimin me vlerë të përcaktuar monetare.*Opsioni i preferuar është zgjedhur opsioni nr. 1.Miratimi i projektligjit për Përmirësimin e Zonave të Biznesit është opsioni i preferuar pasi ai ofron një model të suksesshëm për nxitjen e sipërmarrjes, rivitalizimin e qendrave urbane dhe rurale, si dhe zhvillimin ekonomik të zonave me përqendrim të lartë të bizneseve të mesme dhe të vogla. Pa miratimin e këtij projektligji, nuk është e mundur të krijohen BID-e të reja në zona të tjera të Shqipërisë, pasi konceptet dhe mekanizmat ligjorë të nevojshëm për krijimin dhe funksionimin e një BID-i nuk parashikohen në kuadrin ligjor ekzistues.Ky projektligj nuk krijon efekte financiare në buxhetin e shtetit pasi nuk krijon ndonjë strukturë të re shtetërore për kontrollin e zbatimit të tij.**Kostoja e përllogaritur në total e opsionit të preferuar mbi buxhetin e shtetit gjatë periudhës 3-vjeçare menjëherë pas miratimit të ligjit (kostoja në total në lek, çmimet aktuale, në terma nominalë):**

|  |  |  |
| --- | --- | --- |
| **Viti 2019** | **Viti 2020** | **Viti 2021** |
| **Nuk aplikohet** | **Nuk aplikohet** | **Nuk aplikohet** |
|  |  |  |

 |
|  |
| **KONSULTIMI***Jepni një përmbledhje të çdo konsultimi të kryer (me kë dhe si jeni konsultuar?), çfarë pikëpamjesh janë shprehur, si janë trajtuar ato, domethënë çfarë ndryshimesh janë pranuar dhe çfarë janë refuzuar dhe arsyet pse?)*Projektligji është hartuar me kontribut kryesor të asistencës së AADF (Fondacioni Shqiptaro-Amerikan për Zhvillim) dhe Ministrisë së Financave dhe Ekonomisë. Projektligji dhe Raporti i Vlerësimit të Ndikimit është hedhur për konsultim në regjistrin elektronik të konsultimeve publike, si dhe në faqen zyrtare të Ministrisë së Financave dhe Ekonomisë.  |
| **ZBATIMI DHE MONITORIMI***Si do të organizohen zbatimi dhe monitorimi?*Për zbatimin e opsionit të preferuar 1 ngarkohen ministria përgjegjëse për zhvillimin ekonomik dhe nxitjen e sipërmarrjes dhe njësitë e vetëqeverisjes vendore.Arritja e qëllimeve të opsionit të preferuar do të monitorohet nga ministria përgjegjëse për zhvillimin ekonomik dhe nxitjen e sipërmarrjes, ndërsa njësitë e vetëqeverisjes vendore do të jenë përgjegjëse për monitorimin dhe vlerësimin e ecurisë së BID-eve përkatëse për territorin që kanë në administrim. |

|  |
| --- |
| **PJESA 2: BAZA KRYESORE E ANALIZËS DHE E PROVAVE**  |

#

# Historik

* ***Jepni kontekstin e politikës***

Modeli BID u zbatua për herë të parë në Toronto në vitin 1970. Tashmë modeli është zgjeruar në një sërë vendesh si Shtetet e Bashkuara të Amerikës, Kanada, Gjermani, Mbretëria e Bashkuar, vende të cilat kanë miratuar një kuadër ligjor të posaçëm, të nevojshëm për krijimin dhe rregullimin afatgjatë të BID. Qëllimi është gjithmonë i njëjtë: bashkimi i bizneseve lokale në një hapësirë të vetme duke krijuar kështu një ofertë më atraktive për çlodhje, pazare, destinacion turistik, duke rritur konkurrueshmërinë e këtyre zonave.

Modelin amerikan të BID/TID në Shqipëri e ka sjellë AADF (Fondacioni Shqiptaro-Amerikan për Zhvillim), i cili e ka iniciuar projektin me zonat BID në këmbësoren e Shkodrës dhe Korçës në vitin 2011, më pas në këmbësoren e Beratit në 2013, në Pazarin e vjetër të Krujës në 2014 dhe Korçës e Tiranës në 2015, në Pazarin e Gjirokastrës në 2016 dhe në zonën historike të Vlorës në 2017.

Në bazë të këtyre modeleve, pasi u analizuan indikatorët pozitivë në zhvillimin ekonomik të bizneseve dhe zonës në tërësi, nga ana e qeverisë u ndërmor iniciativa ligjore për krijimin e një kuadri ligjor të posaçëm, i cili mundëson zbatimin e këtij modeli edhe në qytetet/fshatrat e zonave të tjera të Shqipërisë.

Aktualisht, në Bashkitë Berat, Korçë, Krujë, Shkodër, Tiranë, Gjirokastër dhe Vlorë, po zbatohen projektet “Business Improvement District - BID” ose “Zonë për Përmirësimin e Biznesit”, në marrëveshje me AADF dhe në këtë marrëveshje janë përfshirë katër elemente kyçe:

* Përmirësim infrastrukturor;
* Zhvillim i sipërmarrjes nëpërmjet vetë organizimit të biznesit;
* Zhvillim i lidershipit nëpërmjet shoqatës së BID (partneritet publik privat);
* Mbështetje për kulturën dhe ekoturizmin.

AADF (Fondacioni Shqiptaro-Amerikan për Zhvillim) ka bërë një studim/analizë të tregut dhe është identifikuar se ky model është i mundur në kontekstin shqiptar, dhe se bizneset që organizohen në BID kanë përfitime të drejtpërdrejta veçanërisht në rritjen e qarkullimit dhe rritjen e cilësisë së shërbimit për konsumatorët për shkak të një infrastrukture më të mirë komunitare që ofrohet në zonat BID.

# Problemi në shqyrtim

* ***Përshkruani natyrën e problemit.***
* ***Identifikoni shkaqet e problemit.***
* ***Përshkruani shtrirjen e problemit.***
* ***Identifikoni grupet e prekura nga ky problem - qeveria / biznesi / shoqëria civile / qytetarët.***
* ***Vlerësoni nëse problemi mund të trajtohet ose jo përmes një ndryshimi të politikave.***

Konsumi i mallrave dhe shërbimeve në qytete është gjithmonë e më i vogël. Njerëzit kanë nevojë për një nxitje konsumi. Disa nga nxitjet e konsumit të identifikuara janë shërbimet më cilësore publike (pastrim, siguri, ndriçim, këmbësorizim, gjelbërim) dhe private (produkte më cilësore për t’u blerë/shërbyer, varietet në produktet e ofruara, etj). Gjithashtu në vendin tonë identifikohet mos qëndrueshmëria dhe mirëmbajtja e pamjaftueshme e investimeve publike në qendrat historike, turistike dhe tregtare të qyteteve dhe fshatrave. Kjo për faktin edhe të mos përfshirjes së komunitetit të bizneseve që përfitojnë nga këto investime.

Një nga mënyrat që vendet e tjera e kanë nxitur rritjen e konsumit nëpër qytete është zhvillimi i zonave të përmirësimit të biznesit (BID).

Zonë për Përmirësimin e Biznesit (‘BID’) është një koncept inovator që ka fituar terren në planifikimin e qyteteve në vende të tjera për sa i përket vetë organizimit dhe vetë rregullimit të bizneseve, duke përcaktuar zona të veçanta ku bizneset vetë organizohen me synimin për një menaxhim më cilësor të zonës BID në lidhje me shërbimet publike bazë të ofruara dhe për shërbime shtesë që mundësohen nga ky vetë organizim sipas konceptit BID.

Për më tepër, modeli i BID ofron një zgjidhje për qëndrueshmërinë dhe mirëmbajtjen e investimeve publike në rivitalizimin e qendrave urbane dhe rurale dhe kthimin e tyre në zona turistike.

Aktualisht, këto modele të zbatuara me mbështetjen e AADF funksionojnë në bashkitë ku janë zbatuar (Shkodër, Korçë, Berat, Krujë, Tiranë, Gjirokastër dhe Vlorë) në bazë të marrëveshjeve të mirëkuptimit të nënshkruara ndërmjet AADF, me institucione të vetëqeverisjes vendore dhe të qeverisjes qendrore dhe legjislacionit për organizatat jofitimprurëse.

Në kuadrin ligjor ekzistues ka një boshllëk ligjor për të akomoduar zbatimin e plotë të këtij modeli dhe për të siguruar qëndrueshmërinë, përhapjen dhe zhvillimin e tij afatgjatë edhe në qytete/fshatra të tjera në të gjithë Shqipërinë. Edhe në eksperiencën ndërkombëtare, vendet ku ky model është zbatuar me sukses kanë miratuar bazën ligjore të posaçme për rregullimin e krijimit dhe funksionimit të zonave për përmirësimin e biznesit.

Grupet e prekura nga ky problem janë:

*Biznesi* – komuniteti i sipërmarrësve të cilët kërkojnë më shumë investime për përmirësimin e infrastrukturës dhe shërbime më cilësore publike që nxisin konsumin;

*Qytetarët* – të cilët kërkojnë shtimin e hapësirave publike të disponueshme për qytetarët dhe fëmijët, shërbime publike të përmirësuara, shtimin e hapësirave të gjelbra dhe më shumë siguri publike;

*Bashkitë* – ofrimi i shërbimeve publike më cilësore, krijimi dhe mirëmbajtja e hapësirave publike, të gjelbra etj. kërkon fonde, të cilat bashkitë nuk i disponojnë dhe modeli BID ka rezultuar si një bashkëpunim i suksesshëm ndërmjet organeve vendore publike dhe bizneseve që ka përmirësuar ofrimin e shërbimeve dhe rivitalizuar qendra të cilat më parë ishin jo tërheqëse për bizneset dhe qytetarët;

*Qeveria qendore* – investimet publike të kryera nga qeveria për rivitalizimin e qendrave urbane dhe rurale, hapësirave publike etj. janë të përkohshme nëse nuk gjendet një zgjidhje për mirëmbajtjen e tyre; kujdesi i komunitetit është kyç për mirëmbajtjen e këtyre investimeve. Modeli BID mund të jetë mjaft i përshtatshëm për të krijuar mekanizmat e nevojshëm për mirëmbajtjen e investimeve publike nëpërmjet përfshirjes së komunitetit të biznesit, i cili ndikohet drejtpërdrejt nga to.

Këshilli i Ministrave ka miratuar VKM nr. 1096 datë 28.12.2015 “Për miratimin e rregullave, kushteve e procedurave për përdorimin dhe menaxhimin e hapësirës publike”, ku zonat për zhvillimin e biznesit (BID) janë një nga instrumentet për krijimin e infrastrukturës dhe hapësirës publike, por nuk ka një parashikim të qartë ligjor se çfarë janë këto zona, si krijohen dhe si funksionojnë.

# Arsyeja e ndërhyrjes

* *Shpjegoni pse qeveria planifikon të ndërhyjë dhe pse është e nevojshme.*
* *Shpjegoni se çfarë shpreson të trajtojë qeveria nëpërmjet kësaj ndërhyrjeje.*
* *Identifikoni shkallën e ndërhyrjes së qeverisë që nevojitet për të trajtuar problemin.*
* *Shpjegoni se si i mbështet kjo ndërhyrje objektivat e nivelit të lartë të qeverisë.*
* *Rendisni punën ekzistuese që është realizuar tashmë.*

Qeveria planifikon të ndërhyjë për të qartësuar pikërisht mënyrën e krijimit të këtyre zonave për zhvillimin e biznesit si dhe mënyrën e tyre të funksionimit. Modeli BID sjell një koncept të ri ligjor dhe një marrëdhënie të veçantë juridiko-civile, që është krijimi i bashkimeve kontraktore BID, të rregulluara në bazë të Prospektit. Parimi ligjor është i ngjashëm me atë që parashikohet në nenin 1074 të Kodit Civil dhe Nenin 3 të ligjit “Për Organizatat Jofitimprurëse” dhe një rregullim i posaçëm është i nevojshëm në bazë të praktikave më të mira ndërkombëtare.

Hyrja e një koncepti/strukture të re ligjore (siç është BID) është më i thjeshtë për t’u kuptuar, rregulluar dhe zbatuar në mënyrë të plotë me anë të një akti të veçantë ligjor. Organizimi, kuptimi dhe zbatimi i BID nga palët e interesuara mund të ketë mangësi nëse do të rregullohej në akte të ndryshme.

Modeli BID është i mundur në kontekstin shqiptar dhe bizneset që organizohen në BID kanë përfitime të drejtpërdrejta veçanërisht në rritjen e qarkullimit dhe rritjen e cilësisë së shërbimit për konsumatorët për shkak të një infrastrukture më të mirë komunitare që ofrohet në zonat BID. Ky model është i përshtatshëm për t’u përdorur për të siguruar qëndrueshmërinë dhe mirëmbajtjen e investimeve publike në qendrat historike, turistike dhe tregtare të qyteteve dhe fshatrave, duke mundësuar përfshirjen e komunitetit të bizneseve që përfitojnë nga këto investime.

Një grup pune ndërministror është krijuar për të shqyrtuar mundësitë e politikave në nivelin teknik.

Nëpërmjet kësaj ndërhyrjeje qeveria shqiptare synon njëkohësisht të nxisë sipërmarrjen si dhe të mbështesë rivitalizimin e zonave urbane dhe rurale, nëpërmjet krijimit të zonave për përmirësimin e biznesit, duke kthyer zona më parë të braktisura në zonat më aktive dhe tërheqëse të qytetit.

Shkalla e ndërhyrjes së qeverisë është kryesisht rregullatore. Po ashtu, krahas ndërhyrjes së qeverisë, është e nevojshme edhe ndërhyrja e organeve të vetëqeverisjes vendore në mënyrë të pandërprerë, që me anë të strukturave të tyre që do të venë në zbatim kuadrin e ri rregullator dhe do ta monitorojnë atë.

Kjo ndërhyrje e qeverisë është e parashikuar në akte të mëparshme të miratuara prej saj, siç janë Vendimi i Këshillit të Ministrave nr. 918, datë 4.10.2013 “Për miratimin, në parim, të Marrëveshjes, ndërmjet Bashkive Shkodër, Korçë, Berat, Fondacionit Shqiptaro-Amerikan për Zhvillim dhe Këshillit të Ministrave të Republikës së Shqipërisë, për zbatimin e projektit “Zonë për Zhvillimin e Biznesit - ZZHB” dhe Vendim i Këshillit të Ministrave nr. 1096 datë 28.12.2015 “Për miratimin e rregullave, kushteve e procedurave për përdorimin dhe menaxhimin e hapësirës publike”. Miratimi i këtij kuadri të ri rregullator përmbush objektivat e nivelit të lartë të qeverisë në fushën e nxitjes së sipërmarrjes dhe rivitalizimit të qendrave urbane dhe rurale.

Puna e realizuar tashmë për mbështetjen e objektivave të qeverisë nga kjo ndërhyrje, ka filluar që në vitin 2015 nën drejtimin e Zëvendëskryeministrit. Gjatë punës intensive, Ministria e Financave dhe Ekonomisë është mbështetur me ekspertizë nga ekspertët e AADF. Procesi ka filluar me marrjen e konsulencës teknike dhe ligjore nga AADF, përkatësisht nga The Means-një kompani angleze konsulence me eksperiencën e menaxhimit të mbi 12 BID-eve, përfshirë Better Bankside, ku ndodhet dhe Borough Market, markata më e vizituar në Mbretërinë e Bashkuar. Gjithashtu janë përfshirë edhe ekspertë ligjorë vendas për hartimin e projektligjit. Gjatë procesit janë kryer konsulenca të shumta me përfaqësuesit e biznesit, bashkitë dhe shoqatat ekzistuese BID në qytetet e zonave ekzistuese BID për të adresuar çështjet që ata kanë hasur gjatë eksperiencës së tyre dhe duke mbledhur propozimet e tyre se çfarë mendonin që duhet të parashikohet në ligjin e ri.

# Objektivi i politikës

* *Vendosni objektiva që korrespondojnë me problemin dhe shkaqet e tij.*
* *Sigurohuni që objektivat janë specifikë, të matshëm, të arritshëm, realë dhe në kohë.*

Objektivat e propozimit janë:

1. Të krijohet një mekanizëm ku Poseduesit e Njësive Tregtare të cilat përdoren për qëllime biznesi, të nxiten të marrin pjesë në procesin e zhvillimit të qëndrueshëm të Zonës BID nëpërmjet kontributeve private, të cilat përdoren për shërbime shtesë për bizneset në Zonën BID përkatëse dhe për përmirësime të pasurisë publike;
2. Të konsolidojë dhe zhvillojë përtëritjen urbane të qyteteve duke njohur nevojat unike dhe sfidat e përbashkëta me të cilat përballen biznese me karakteristika lokale të ndryshme;
3. Të lehtësohet identifikimi i zonave gjeografike të caktuara për të përmirësuar dhe shtuar ofrimin e shërbimeve bashkiake brenda tyre;
4. Të përcaktohen në mënyrë të qartë kushtet sipas të cilave krijohet një BID dhe të sigurohet që Poseduesit e Njësive Tregtare brenda zonave të propozuara BID të jenë të përfshira plotësisht në proceset përkatëse, duke lehtësuar kështu pjesëmarrjen e tyre në çështjet e zonës dhe të qytetit.

# Përshkrimi i opsioneve të shqyrtuara

* *Përshkruani opsionin e status quo-së.*
* *Identifikoni dhe përshkruani të gjitha opsionet e politikave që keni marrë parasysh.*
* *Shpjegoni se si janë zgjedhur opsionet e renditura.*

**Opsioni 0 (status quo) *Pra vijimi i gjendjes ekzistuese*:** Edhe pse BID përmendet ne kuadrin ligjor ekzistues, nuk ka asnjë procedure apo rregulla te përcaktuara për krijimin dhe funksionimin e tyre. Duke konsideruar boshllëkun ligjor që ka aktualisht për konceptin e BID-it kontraktor, zgjerimi i zbatimit të modelit BID në zona të reja do të ishte i pamundur. Pra, ky model i suksesshëm nuk do të mund të replikohej edhe në qytete/qyteza urbane të tjera. Investimet publike për përmirësimin e infrastrukturës nuk janë të mjaftueshme për kthimin e zonave të qendrave të qyteteve dhe fshatrave në zona atraktive për konsumatorët dhe turistët, pa shërbime të përmirësuara dhe promovimin e zonës nga bizneset.

**Opsioni 1 *Miratimi i një ligji të ri*:** Modeli që ofron projektligji BID është mënyra më e mirë për tërheqjen e vizitorëve, investime shtesë nga vetë bizneset dhe ofrimin e shërbimeve shtesë për mirëmbajtjen dhe promovimin e zonës dhe kthimin e tyre në zona turistike. Një nga risitë kryesore të këtij modeli është bashkëpunimi ndërmjet institucioneve publike dhe bizneseve për përmirësimin e zonave ku ata ushtrojnë veprimtarinë. Kuadri ligjor ekzistues nuk jep mekanizma të qartë për thithjen e kontributeve nga shteti dhe nga bizneset.

**Opsioni 2: *Të hartohen marrëveshje mirëkuptimi ndërmjet bashkisë dhe bizneseve të një zone të caktuar***. Projektet BID ekzistuese janë iniciuar dhe zhvilluar nga AADF, sipas ekspertizës teknike dhe ligjore të marrë për krijimin dhe funksionimin e BID. Në mungesë të një kuadri ligjor të posaçëm, mundësia e bizneseve për të iniciuar krijimin e një BID është shumë e kufizuar. Gjithashtu, është e vështirë që bashkia të lidhë marrëveshje mirëkuptimi me të gjitha bizneset e zonës apo të iniciojë krijimin e shoqatës së bizneseve të zonës për funksionimin e BID.

Në këtë rast, projekte sipas modelit BID mund të krijoheshin në mënyrë sporadike dhe jo të unifikuar, që nuk sigurojnë për zbatimin në formën e duhur dhe transparente të këtij modeli, për të arritur qëllimet e dëshiruara. Gjithashtu, projekte të tilla mund të kishte në formë arbitrare vetëm me iniciativë të organeve të vetëqeverisjes vendore, pasi kuadri ligjor ekzistues nuk parashikon një proces për krijimin e BID me iniciativë të vetë bizneseve, dhe as një proces miratimi nëpërmjet ushtrimit të të drejtës së votës nga njësitë tregtare që operojnë në zonë për krijimin ose jo të zonës BID.

# Vlerësimi i opsioneve/analizimi i ndikimeve

* *Identifikoni se kush preket.*
* *Identifikoni llojet e ndikimeve për secilin grup të prekur; bëni dallimin midis ndikimeve të drejtpërdrejta dhe jo të drejtpërdrejta*
* *Për ndikimet e drejtpërdrejta:*

* + *Përshkruani nga ana cilësore ndikimet e drejtpërdrejta mbi grupet e prekura.*
	+ *Analizoni nga ana sasiore ndikimet më të rëndësishme të drejtpërdrejta.*
	+ *Përcaktoni vlerën monetare të ndikimeve më të rëndësishme të drejtpërdrejta aty ku është e mundur (shih aneksin 1/a për tabelën që mund të përdorni).*
	+ *Analizoni ndikimin mbi ndërmarrjet e vogla dhe të mesme.*
* *Për ndikimet jo të drejtpërdrejta:*
	+ *Përshkruani nga ana cilësore ndikimet jo të drejtpërdrejta mbi grupet e prekura.*
	+ *Analizoni ndikimin mbi konkurrencën.*
* *Diskutoni kufizimin e analizës:*
	+ *Jepni supozimet në të cilat janë bazuar parashikimet dhe risqet, të cilave ato u nënshtrohen.*
	+ *Tregoni sa të forta, të pavarura dhe të rëndësishme janë provat që mbështesin supozimet.*
	+ *Tregoni se çfarë mund të pengojë realizimin e përfitimeve, të rrisë kostot ose të sjellë pasoja të papritura.*
* *Përmblidhni vlerësimin e opsioneve:*

* + *Paraqisni një pasqyrë përmbledhëse të të gjitha ndikimeve të opsioneve të analizuara.*
	+ *Shpjegoni se si ndikimet e të gjitha opsioneve të analizuara krahasohen me njëra-tjetrën.*
	+ *Paraqisni përllogaritjet më të mira të përgjithshme neto të ndikimit me vlerë monetare të përcaktuar për çdo opsion (shih aneksin 1/b për tabelën që mund të përdorni).*

Personat që ndikohen drejtpërdrejt nga projektligji i propozuar do të jenë kryesisht bizneset të cilët pritet të kenë një rritje të të ardhurave të tyre, si rezultat i tërheqjes së më shumë vizitorëve në zonat BID. Rrjedhojë do të jetë rritja e të hyrave fiskale për organet e vetëqeverisjes vendore dhe ato të qeverisjes qendrore. Bashkitë përkatëse dhe qytetarët do të preken drejtpërdrejt me shërbimeve publike më cilësore në zonat BID, të cilat mundësohen nëpërmjet bashkimit të fondeve të Bashkisë me kontributin e paguesve të kuotës BID dhe donatorëve të tjerë potencialë. Në mënyrë indirekte, preken edhe pronarët në zonat BID që përfitojnë nga zbatimi i këtij modeli, duke parë rritje të vlerës së pronave të tyre.

Sot në Shqipëri janë të zbatuar disa projekte sipas modeleve BID (në disa raste TID – Tourism Improvement Districts – njëlloj me BID) dhe ndikimi i tyre i menjëhershëm është ndjerë jo vetëm tek rritja e xhiros ditore të bizneseve, rritja e numrit të vizitorëve, rritja e numrit të të punësuarve, por edhe tek rritja e vlerës së pronës dhe dëshirës së bizneseve për të investuar më shumë.

Disa nga indikatorët kryesorë ekonomikë të modelit janë:

1. 800 biznese të prekura nga modeli BID në Shqipëri.
2. 70% rritje të numrit të vizitorëve në zonë.
3. 60% e vizitorëve të huaj, të cilët kanë interes për trashëgiminë kulturore Shqiptare, vizitojnë zonat BID/TID.
4. 50% rritje të vlerës së pronës në zonat BID dhe TID.
5. Për çdo 1$ të angazhuar në zonat BID dhe TID nga AADF, sipërmarrësit e zonës janë përgjigjur me rreth 2$ investim në bizneset e tyre.
6. Për çdo 1$ të angazhuar në zonat BID dhe TID nga AADF, qeveria shqiptare dhe pushteti lokal janë përgjigjur me rreth 6$ investim në zonat BID dhe TID në Shqipëri,
7. Falë lobimit të organizatave BID në Shqipëri pranë pushtetit vendor, perceptimi i rritjes së cilësisë së shërbimit publik është rritur deri në 120% në zonat përkatëse.
8. Numri i eventeve artistike/kulturore/promovuese në zonat BID/TID është 7-fishuar.

Në 5 raste, pushteti vendor ka zgjeruar zonat BID me Vendim të Këshillit Bashkiak (BID Korca, BID Shkodra, BID Berat, TID Kruja dhe TID Gjirokastra) duke parë suksesin në impaktin e zhvillimit ekonomik në zona.

|  |  |  |  |  |
| --- | --- | --- | --- | --- |
| **NR.** | **BIZNESI** | **QYTETARËT** | **BASHKIA** | **QEVERIA** |
| *A/ Ndikime të drejtëpërdrejta* |
|  | Rritje e numrit të vizitorëve | Përmirësim i shërbimeve publike (pastrim, ndriçim, gjelbërim etj.) | Përmirësim i shërbimeve publike (pastrim, ndriçim, gjelbërim etj.) | Rritje e të hyrave në buxhetin e Shtetit |
|  | Rritje e qarkullimit vjetor/fitimeve | Vende pune të reja | Rritje e të hyrave në buxhetin e shtetit. | Rritja e investimeve private |
|  | Shërbime direkte për biznesin (këshillim biznesi, aplikim grante, plan biznesi etj) | Rritje e sigurisë publike | Rritja e investimeve private | Mirëmbajtje e investimeve publike |
|  | Marketing i zonës dhe marketing specifik i bizneseve | Rritje e aktiviteteve artistike, kulturore | Nxitja e krijimit të bizneseve të reja | Nxitja e krijimit të bizneseve të reja |
|  |  | Rritje të mirëqënies | Marketing i zonës, qytetit | Hapja e vendeve të reja të punës |
|  |  |  | Rritje e aktiviteteve artistike, kulturore |  |
|  |  |  | Nxitja e prodhimeve lokale dhe artizanatit |  |
| *B/ Ndikime jo të drejtëpërdrejta* |
|  | Infrastrukturë publike më e mirë | Infrastrukturë publike më e mirë | Rritja e mirëqënies ekonomike të qytetarëve;  | Rritja e mirëqënies ekonomike të qytetarëve;  |
|  | Më shumë investime dhe shërbime publike  | Më shumë investime dhe shërbime publike  | Rritja e pjesëmarrjes së komunitetit | Thithja e fondeve nga donatorët |
|  |  | Rritje e vlerës së pronës | Thithja e fondeve nga donatorët |  |

Supozimet në të cilat janë bazuar parashikimet dhe risqet janë:

1. Ekzistenca e një kuadri ligjor të veçantë për zonat e përmirësimit të biznesit (BID), sipas praktikave më të mira ndërkombëtare sjell një zbatim të unifikuar të modelit BID dhe një proces të qartë e transparent për krijimin dhe funksionimin e tyre;
2. Miratimi i projektligjit ofron qëndrueshmëri për funksionimin e modelit dhe trajtim të barabartë të bizneseve që ndodhen në BID dhe përfitojnë nga shërbimet e ofruara;
3. Marrëveshja operacionale ndërmjet Bashkisë dhe Organizatës BID jep siguri juridike për transferimin e kontributeve të Bashkisë në fondin BID;

Supozimet e mësipërme bazohen në eksperiencën 8-vjeçare të krijuar nga zbatimi i modelit BID dhe pilotimi i projektit në tetë zona të ndryshme në 7 Bashki të Shqipërisë, anketimet e kryera në shoqatat BID dhe komunitetin e biznesit, si dhe në diskutimet me bashkitë e ndryshme që e kanë zbatuar këtë model në territorin e tyre, se cilat janë përfitimet kryesore të zbatimit të këtij modeli, si dhe vështirësitë e hasura. Gjithashtu, kjo formë zhvillimi e BID-eve ka qenë rrugëtimi i këtij modeli edhe në vende të tjera të botës, ku krijimi i kuadrit ligjor të veçantë është i domosdoshëm për të garantuar qëndrueshmërinë e BID-eve ekzistuese dhe krijimin e BID-eve të reja.

*Risqet* më të mëdha për të penguar realizimin e përfitimeve/ pritshmërisë pas miratimit të ligjit të ri “Për përmirësimin e zonave të biznesit” janë si vijojnë:

1. Destabiliteti politik, luftërat, konfliktet civile apo fatkeqësitë natyrore të rënda;
2. Mosmarrja e iniciativave për krijimin e BID-eve të reja nga propozuesit e BID;
3. Mosmiratimi i propozimeve/prospektit BID nga paguesit e Kuotës BID;
4. Moszbatimi korrekt i ligjit nga subjektet e detyruara (propozuesit BID, paguesit e kuotës BID, organizata BID dhe Bashkia);
5. Moszbatim i marrëveshjes operacionale të nënshkruar ndërmjet Organizatës BID dhe Bashkisë.

Për shkak të natyrës së projektligjit është e pamundur të bëhet vlerësimi i kostove financiare që do të ketë ky projektligj për subjektet që do ta zbatojnë, pra nuk mund të monetarizohet. Për këtë arsye, është aplikuar analiza me shumë kritere, referuar si më poshtë (kriteret):

1. Rritja e numrit të vizitorëve në zonat BID;
2. Rritja e numrit të turistëve të huaj në zonat BID;
3. Rritja e të ardhurave në zonat BID;
4. Investimet private në zonat BID;
5. Investimet publike në zonat BID;
6. Rritja e cilësisë së shërbimeve publike, sipas perceptimit qytetar;
7. Numri i BID-eve të krijuara;
8. Transparenca e procedurës së krijimit të BID;
9. Numri i bizneseve të ndikuar;
10. Rritja ekonomike lokale

Ndërkohë, për të bërë dallimin e opsioneve nga njëra tjetra dhe me qëllim përzgjedhjen e opsionit më të mirë, secili kriter është vlerësuar me një peshë specifike vlerësuar nga 1-4; Gjithashtu secili kriter në varësi të peshës së tij është vlerësuar me pikë përkatëse sipas shkallës së preferencës për çdo opsion për secilin kriter nga 0-5 ku 0 përfaqëson opsionin më pak të preferuar dhe 5 atë më të preferuarin.

*Matrica e performancës së opsioneve*

|  |  |  |  |
| --- | --- | --- | --- |
| ***Kriteret***  |  ***Pesha***  | ***Opsioni 1*** | ***Opsioni 2*** |
| Rritja e numrit të vizitorëve në zonat BID | 3 |  *5 (15)*  |  *3 (9)* |
| Rritja e numrit të turistëve të huaj në zonat BID | 2 |  *5 (10)*  |  *3 (6)*  |
| Rritja e të ardhurave në zonat BID | 3 |  *5 (15)* |  *3 (9)* |
| Rritja e vlerës së pronave në zonat BID | 2 | *5 (10)* | *3(6)* |
| Investimet private në zonat BID | 3 |  *5 (15)*  |  *3 (9)* |
| Investimet publike në zonat BID | 2 | 5 *(10)* | 4 *(8)* |
| Rritja e cilësisë së shërbimeve publike, sipas perceptimit qytetar | 3 | 4 *(12)* | 2 *(6)* |
| Numrat e BID’eve të krijuara | 1 | 5 *(5)* | 2 *(2)* |
| Transparenca e procedurës së krijimit të BID | 3 | 5 *(15)* | 1 *(3)* |
| Numri i bizneseve të ndikuar | 4 | 5 *(20)* | 2 *(8)* |
| Rritja ekonomike lokale | 4 | 5 *(20)* | 2 *(8)* |
| ***Pikët*** |  | ***147*** | ***74*** |

Në bazë të analizës së matricës së performancës së dy opsioneve rezulton se opsioni 1 (miratimi i një ligji të ri) ka më shumë pikë, prandaj ai është opsioni i preferuar.

# Arsyetimi i opsionit të preferuar

* *Zgjidhni opsionin e preferuar, bazuar në analizë.*
* *Shpjegoni arsyetimin tuaj.*

Opsioni nr. 1, miratimi i një ligji të ri është opsioni i preferuar. Miratimi i projektligjit për Përmirësimin e Zonave të Biznesit është opsioni i preferuar pasi ai ofron një model të suksesshëm për nxitjen e sipërmarrjes, rivitalizimin e qendrave urbane dhe rurale, dhe zhvillimin ekonomik të zonave me përqendrim të lartë të bizneseve të mesme dhe të vogla. Pa miratimin e këtij projektligji, nuk është e mundur të krijohen BID-e të reja në zona të tjera të Shqipërisë, pasi konceptet dhe mekanizmat ligjorë të nevojshëm për krijimin dhe funksionimin e një BID-i nuk parashikohen në kuadrin ligjor ekzistues.

Projektligji i propozuar sjell avantazhet e mëposhtme:

* Ofron mundësinë e krijimit të BID-eve të reja;
* Përcakton qartë dhe në mënyrë transparente mënyrën e propozimit dhe të votimit nga vetë njësitë tregtare për krijimin e BID, si një koncept i ri, i bazuar në Prospektin;
* Shërbimet e ofruara nga Organizata BID janë shërbime shtesë të cilat për ndryshe nuk do të mundësoheshin nga organet e vetëqeverisjes vendore;
* Sipas parimit të barazisë, përcakton se të gjithë njësitë tregtare që ndodhen në zonën BID, pas miratimit për krijimin e tij, do të paguajnë një kuotë, si kontribut në fondin BID, i cili do të përdoret për të gjitha shërbimet shtesë që ka nevojë zona dhe bizneset me synim tërheqjen e vizitorëve;
* Vendimi për kuotën BID e marrin vetëm paguesit e saj gjatë procesit të miratimit të Prospektit;
* Kuota BID do të përcaktohet në bazë të kritereve objektive dhe do të njihet si shpenzim i zbritshëm, për shkak se shërbimet shtesë të ofruara nga Organizata BID kontribuojnë jo vetëm në rritjen e xhiros së bizneseve që ndodhen në zonë, por përbëjnë edhe shërbime me interes publik për zhvillimin social dhe ekonomik të të gjithë zonës;
* Përcakton lidhjen e një marrëveshje operacionale të organizatës BID me bashkinë përkatëse për caktimin e përgjegjësive në mirëfunksionimin e BID sipas Prospektit;
* Ofron siguri ligjore dhe për qëndrueshmërinë e BID-it dhe mbrojtjen e investimeve publike e private.

Nga pikëpamja e të ardhurave të pritshme, projektligji do të ndikojë pozitivisht duke sjellë:

* Zhvillimin ekonomikisht të zonave me përqendrim të bizneseve të vogla;
* Nxitjen e investimeve private nga bizneset;
* Nxitjen e konsumit lokal, komponent kryesor i rritjes ekonomike;
* Rivitalizimin e qendrave të qyteteve/fshatrave dhe i kthen ato në zona turistike;
* Rritjen e ndërveprimit në komunitet për të arritur interesa të përbashkëta për zonën;
* Nxitjen e investimeve publike nga pushteti qendror dhe ai vendor dhe jep zgjidhje të qëndrueshme për qëndrueshmërinë dhe mirëmbajtjen e tyre.

Të gjitha këto përfitime është e pamundur të kuantifikohen, pasi nuk ka një plan konkret se kush mund të jenë zonat BID në të ardhmen. Për më tepër që organizimi i BID-ve do të varet nga shumë faktorë siç janë vendndodhja gjeografike, karakteristikat e rajonit etj si rezultat përfitimet e mundshme nuk mund të jenë të unifikuara nga natyra, e rrjedhimisht të pamundura për t’u vlerësuar në terma monetarë. Në këto kushte, për vlerësimin e opsioneve është përdorur analiza me shumë kritere, përcaktuar më sipër në “Vlerësimin e opsioneve/analizimin e ndikimeve”.

Nga pikëpamja e shpenzimeve projektligji gjithashtu do të shoqërohet me një kosto eventuale e cila do të jetë në formën e pjesëmarrjes në kuotizacion për qeverisjen lokale dhe vendore në zonat BID. Kjo kuotë do të jetë specifike e përcaktuar në marrëveshjet e bashkëpunimit me njësitë e vetëqeverisjes vendore dhe rrjedhimisht nuk mund të parashikohet. Gjithashtu, dhe kontributi i qeverisë qendrore parashikohet të jetë në formë granti ose donacionesh rast pas rasti, dhe për këtë arsye nuk mund të kuantifikohen.

# Çështje të zbatimit

* *Shpjegoni se cila njësi do të jetë përgjegjëse për zbatimin e opsionit të zgjedhur.*
* *Shpjegoni pengesat e mundshme për zbatimin e opsionit të zgjedhur.*
* *Përshkruani masat që do të ndërmerren gjatë zbatimit për të arritur qëllimet e politikës.*
* *Specifikoni të gjitha kërkesat e përputhshmërisë dhe të zbatimit.*

Për zbatimin e opsionit të preferuar ngarkohen Ministria e Ekonomisë dhe Financave dhe njësitë e vetëqeverisjes vendore. Njësitë e vetëqeverisjes vendore luajnë një rol të rëndësishëm si në miratimin e iniciativave të bizneseve për krijimin e zonave BID, edhe në mbështetjen e vazhdueshme që ato mund t’i ofrojnë BID-it për mbarëvajtjen e tij.

Vështirësi në zbatimin e opsionit të preferuar janë vlerësuar se mund të ketë fillimisht nga ana e njësive të vetëqeverisjes vendore dhe nga ana e bizneseve dhe zhvillimin e kapaciteteve të tyre për të përfituar nga avantazhet që ofron ligji BID, deri sa të fitojnë një kuptim më të mirë të modelit BID.

Në këtë kuadër, njësitë e vetëqeverisjes vendore do të mbështeten nga qeveria, përkatësisht nga Këshilli i Ministrave dhe Ministria e Ekonomisë dhe Financave për zbatimin e ligjit, nëpërmjet miratimit të një modeli të Prospektit BID, si dhe të kritereve objektive për përcaktimin e kuotës BID dhe kufijtë e saj, por edhe në miratimin e marrëveshjes operacionale tip për t’u përdorur nga njësitë e vetëqeverisjes vendore në marrëdhënien e tyre me organizatat BID.

Për sa më sipër, AADF do të mbështesë institucionet e qeverisjes qendrore dhe vendore duke ofruar të gjithë ekspertizën e saj të fituar nga zbatimi i projekteve BID deri tani në Shqipëri.

**Faza e shqyrtimit/vlerësimit**

* *Jepni një përshkrim të përmbledhur të masave të monitorimit dhe të vlerësimit.*
* *Identifikoni kriteret/treguesit për të matur arritjen e qëllimeve ose progresin drejt tyre.*

Zbatimi i opsionit të preferuar dhe arritja e qëllimeve të tij do të monitorohet nga ministria përgjegjëse për zhvillimin ekonomik dhe nxitjen e sipërmarrjes, ndërsa njësitë e vetëqeverisjes vendore do të jenë përgjegjëse për monitorimin dhe vlerësimin e ecurisë së BID-eve përkatëse për territorin që kanë në administrim.

Për këtë qëllim, propozohet që bashkitë, të cilat kanë miratuar krijimin e një zone BID në territorin e tyre, në bashkëpunim me organizatat BID përkatëse, duhet të kryejnë vlerësime dhe raportime të rregullta. Qëllimi i tyre duhet të jetë matja e treguesve kryesorë për vlerësimin e zhvillimit të zonës dhe për të bërë krahasimet e duhura qoftë me pritshmëritë e planit e biznesit, e qoftë me gjendjen fillestare.

Është e këshillueshme që një vlerësim i plotë i të gjithë indikatorëve të ndërmerret të paktën një herë në dy vjet, duke kontraktuar një ekip të specializuar për mbledhjen e të dhënave në terren dhe zhvillimin e pyetësorëve. Gjithashtu, bashkitë së bashku me organizatat BID përkatëse inkurajohen të kryejnë vlerësime shtesë, më të kufizuara në qëllimin e tyre por më të shpeshta, në lidhje me tematikat e ndryshme të cilat shqetësojnë bizneset dhe vizitorët e zonës. Këto vlerësime mund të lidhen me rolin që kanë aktivitetet në rritjen e fluksit të vizitorëve, mbarëvajtjen e organizatës BID, klimën e biznesit në zonë, probleme me shërbime publike specifike, etj. Mënyra e monitorimit nga bashkia do të parashikohet në marrëveshjen operacionale, formati i të cilës do të miratohet me udhëzim të përbashkët të ministrit përgjegjës për ekonominë dhe ministrit përgjegjës për vetëqeverisjen vendore.

Treguesit bazë për të matur arritjen e qëllimeve të projektligjit janë si më poshtë:

1. Numri i bizneseve të ndikuara;
2. Rritja e numrit të vizitorëve;
3. Rritja e numrit të turistëve të huaj;
4. Vlera e pronës në zonat BID;
5. Vlera e investimeve në zonën BID:
	1. nga sipërmarrësit e zonës BID;
	2. nga qeveria dhe pushteti vendor.
6. Perceptimi i qytetarëve për rritjen e cilësisë së shërbimit publik;
7. Numri i eventeve/aktiviteteve artistike dhe kulturore.

Ministria e Financave dhe Ekonomisë me qëllim monitorimin dhe zbatimin e opsionit të preferuar do të hartojë raporte periodike, të paktën një herë në dy vjet, me të dhënat e mbledhura nga bashkitë për matjen e treguesve të zhvillimit ekonomik të sipërpërmendur dhe shqetësimet e bashkive dhe organizatave BID për mbarëvajtjen e zbatimit të ligjit për përmirësimin e zonave të biznesit dhe akteve nënligjore, si dhe për të kuptuar përmbushjen e objektivave të vëna që në fillim të hartimit të këtij ligji.

**Raporti i vlerësimit të ndikimit - Shtojca 2/a**

***Tabela: Vlera aktuale neto në total (VAN) - kostot dhe përfitimet me vlerë monetare të përcaktuar në milionë lekë e zbritur për 10 vjet (Vlera aktuale e kostos dhe vlera aktuale e përfitimit); krahasuar me status quo-në*.**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Viti 1 | Viti 2 | Viti 3 | Viti 4 | Viti 5 | Viti 6 | Viti 7 | Viti 8 | Viti 9 | Viti 10 |
| **Faktori zbritës**  |  |  |  |  |  |  |  |  |  |  |
| Kosto për buxhetin – një herë |  |  |  |  |  |  |  |  |  |  |
| Kosto për buxhetin – në vazhdim |  |  |  |  |  |  |  |  |  |  |
| Kosto për biznesin – një herë |  |  |  |  |  |  |  |  |  |  |
| Kosto për biznesin – në vazhdim |  |  |  |  |  |  |  |  |  |  |
| Kosto për grupet e tjera – një herë |  |  |  |  |  |  |  |  |  |  |
| Kosto për grupet e tjera – në vazhdim  |  |  |  |  |  |  |  |  |  |  |
| **Kosto në total**  |  |  |  |  |  |  |  |  |  |  |
| **Kosto e zbritur në total** = Kosto në total x faktorin zbritës |  |  |  |  |  |  |  |  |  |  |
| Përfitimi për buxhetin – në vazhdim |  |  |  |  |  |  |  |  |  |  |
| Përfitimi për biznesin – një herë |  |  |  |  |  |  |  |  |  |  |
| Përfitimi për biznesin – në vazhdim |  |  |  |  |  |  |  |  |  |  |
| Përfitimi për grupet e tjera – njëherë |  |  |  |  |  |  |  |  |  |  |
| Përfitimi për grupet e tjera – në vazhdim  |  |  |  |  |  |  |  |  |  |  |
| Kosto për buxhetin – në vazhdim |  |  |  |  |  |  |  |  |  |  |
| **Përfitimi në total** |  |  |  |  |  |  |  |  |  |  |
| **Përfitimi i zbritur në total** = Përfitimi në total x faktorin zbritës |  |  |  |  |  |  |  |  |  |  |
| **Vlera aktuale e kostos në total**  |  |
| **Vlera aktuale e përfitimit në total** |  |
| **Vlera aktuale neto (VAN) =** Vlera aktuale e përfitimit në total – Vlera aktuale e kostos në total |  |

**Raporti i vlerësimit të ndikimit - Shtojca 2/b**

***Tabelë: Vlera aktuale neto në total e çdo opsioni***

|  |  |  |
| --- | --- | --- |
| **Opsioni** | **Vlera aktuale në milionë lekë** | **Vlera aktuale neto në milionë lekë** |
| **Kosto** | **Përfitimi** |
| Opsioni 1 |  |  |  |
| Opsioni 2 |  |  |  |